Επίσημη Εφημερίδα αριθ. C 043 της 20/02/1995 σ. 0134



A4-0087/94 Πρόταση κανονισμού του Συμβουλίου που αφορά τη σύναψη του πρωτοκόλλου για τον καθορισμό των δυνατοτήτων αλιείας και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Γουϊνέας σχετικά με την αλιεία στα ανοικτά των ακτών της Γουϊνέας, για την περίοδο από την 1η Ιανουαρίου 1994 έως τις 31 Δεκεμβρίου 1995 (CΟΜ(94)0138 - C4-0043/94 - 94/0118(CNS)) Η πρόταση αυτή εγκρίνεται με τις ακόλουθες τροποποιήσεις : (Τροπολογία 1) Αιτιολογική σκέψη 2α (νέα) >Κείμενο μετά την ψηφοφορία στο ΕΚ> εκτιμώντας ότι σημαντική χρηματοδοτική συμμετοχή προορίζεται για τη βελτίωση των αλιευτικών γνώσεων, (Τροπολογία 2) Αιτιολογική σκέψη 2β (νέα) >Κείμενο μετά την ψηφοφορία στο ΕΚ> εκτιμώντας ότι είναι σημαντικό να βελτιωθεί η ενημέρωση της αρμόδιας επί του προϋπολογισμού Αρχής, η Επιτροπή πρέπει να την πληροφορεί ετησίως σχετικά με το στάδιο στο οποίο βρίσκεται η εφαρμογή της συμφωνίας αυτής ούτως ώστε να διευκολύνονται οι αποφάσεις κατά την ετήσια διαδικασία του προϋπολογισμού, (Τροπολογία 3) Αιτιολογική σκέψη 2γ (νέα) >Κείμενο μετά την ψηφοφορία στο ΕΚ> εκτιμώντας ότι η Επιτροπή οφείλει να υποβάλει στην αρμόδια επί του προϋπολογισμού αρχή λεπτομερή έκθεση σχετικά με το στάδιο εφαρμογής της παρούσας συμφωνίας. (Τροπολογία 4) Άρθρο 2α (νέο) >Κείμενο μετά την ψηφοφορία στο ΕΚ> Πριν από τη λήξη της ισχύος του παρόντος πρωτοκόλλου, υποβάλλεται απολογισμός των επιστημονικών δραστηριοτήτων που χρηματοδοτούνται στο πλαίσιο του πρωτοκόλλου καθώς και αξιολόγηση της κατάστασης των αλιευτικών πόρων. (Τροπολογία 5) Άρθρο 2β (νέο) >Κείμενο μετά την ψηφοφορία στο ΕΚ> Πριν από την 15η Μαΐου εκάστου έτους, η Επιτροπή οφείλει να παρουσιάσει προς την αρμόδια επί του προϋπολογισμού αρχή λεπτομερή έκθεση σχετικά με το στάδιο στο οποίο βρίσκεται η εφαρμογή της συμφωνίας αυτής. (Τροπολογία 6) Άρθρο 2γ (νέο) >Κείμενο μετά την ψηφοφορία στο ΕΚ> Κατά τη διάρκεια του τελευταίου έτους ισχύος του πρωτοκόλλου και πριν από τη σύναψη κάθε συμφωνίας ανανέωσης, η Επιτροπή υποβάλλει στο Συμβούλιο και το Ευρωπαϊκό Κοινοβούλιο γενική έκθεση σχετικά με τη χρησιμοποίηση και τις συνθήκες εκτέλεσης της συμφωνίας, τόσο από αλιευτική όσο και από επιστημονική άποψη, καθώς και σχετικά με τα αποτελέσματα στον τομέα της επαγγελματικής κατάρτισης. (Τροπολογία 7) Άρθρο 2δ (νέο) >Κείμενο μετά την ψηφοφορία στο ΕΚ> Πριν από τη λήξη της ισχύος του παρόντος πρωτοκόλλου, υποβάλλεται στο Συμβούλιο και το Ευρωπαϊκό Κοινοβούλιο γενικός απολογισμός των κοινοτικών χρηματοδοτήσεων που παρέχονται στο πλαίσιο της αλιευτικής δραστηριότητας στη Δημοκρατία της Γουϊνέας. (Τροπολογία 8) Άρθρο 2ε (νέο) >Κείμενο μετά την ψηφοφορία στο ΕΚ> Βάσει των εκθέσεων αυτών και κατόπιν διαβουλεύσεων με το Ευρωπαϊκό Κοινοβούλιο, το Συμβούλιο δίδει εντολή στην Επιτροπή να διαπραγματευθεί τα πρωτόκολλα εφαρμογής της συμφωνίας. Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τη σύναψη του πρωτοκόλλου για τον καθορισμό των δυνατοτήτων αλιείας και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Γουϊνέας σχετικά με την αλιεία στα ανοικτά των ακτών της Γουϊνέας, για την περίοδο από την 1η Ιανουαρίου 1994 έως τις 31 Δεκεμβρίου 1995 (CΟΜ(94)0138 - C4-0043/94 - 94/0118(CNS)) (Διαδικασία διαβούλευσης) Το Ευρωπαϊκό Κοινοβούλιο, - έχοντας υπόψη την πρόταση της Επιτροπής προς το Συμβούλιο CΟΜ(94) 0138 - 94/00118(CNS), - έχοντας κληθεί από το Συμβούλιο να γνωμοδοτήσει σύμφωνα με τα άρθρα 43 και 228, παράγραφοι 2 και 3, πρώτο εδάφιο, της Συνθήκης ΕΚ (C4-0043/94), - έχοντας υπόψη το άρθρο 58 του Κανονισμού του, - έχοντας υπόψη την έκθεση της Επιτροπής Αλιείας και τις γνωμοδοτήσεις της Επιτροπής Προϋπολογισμών και της Επιτροπής Ανάπτυξης και Συνεργασίας (Α4-0087/94), 1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ] 2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ] 3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ] 4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.